  Виталий Пронин Та пумысен  «Удмурт Кенеш» огазеяськон юалляськон ортчытэ: мар интыяськыны кулэ Удмурт культурая центрын. Проект бордын ужасьёс вань малпанъёстэс лыдэ басьтозы. Та юртын чакламын усьтыны Удмурт корка.Кылем арняе «Лудорвай» музей-заповедникын «Удмурт Кенешысь» азьветлӥсьёс Удмуртилэн Тӧроезлэсь ужзэ быдэсъясен Александр Бречаловен пумиськылӥзы. «Кенешчиос» кивалтӥсьлы льӧль малпанзэс веразы: В. Короленко нимо ӟуч театрлэн юртаз удмурт культурая центр усьтоно вал.Александр Бречаловлы  та малпан кельшиз. Понедельнике аппарат кенешын со вераз: пумиськон бере ӵуказеяз ик (арнянуналэ) ветлӥ  В. Короленко нимо вуж театрлэсь юртсэ учкыны, угось «кенешчиос» ӟеч кичӧлтонэн потӥзы, отын зэмзэ но умой луысал  лулчеберетъя    корка усьтыны.Арня но ӧз ортчы, тодмо ни - кивалтӥсь та проектлы дурбасьтэ, та пумысен толон люкаськылӥз ни ужась группа. Тӧролэн администрацияз ужась Александр Свинин вераз, центрез лэсьтыны чакламын 2019-тӥ арозь. Али концепция бордын уж мытэмын. Соин сэрен вералэ милемлы ас мылкыдъёстэс-малпанъёстэс, мар интыяськыны кулэ кадь та юртын. Юалляськон ортчоз та чӧлсконъя. УД Туспуктэм: "Удмурт дунне" газетлэн архивысьтыз  